Madonna Mia
Egy liliomlány, tele égi vággyal, 
lágy, barna haj a két füle körül. 
Alvó szemében epedő könny ül, 
mint ködeső, mely kék tavakba áthal. 
Sápadt kis arca még ocsúdni átall, 
ajkát behúzza, csóknak sem örül 
s galambnyakán, a szemnek gyönyörül, 
egy ér rohan fehér márványon által. 
De bár örökre zengem a dicsét,
lábát se merném illetni ajakkal, 
a félelemnek föd be árnya halkkal, 
mint Dantét, meglátván Beatricét 
a lángoló Oroszlán kebelében, 
az Arany Lépcsőn, a Hetedik Égben.
Versek
Szonettek
en:Madonna Mia